**Használati és kezelési útmutató bútorainkra.**

**Bútorok típusai: Laminált Bútorok Mdf Fóliás bútorok és Festett Bútorok Tömörfa bútorok Használati kezelési útmutatója.**

**Kicsomagolás:**A fóliába, kartondobozba, stb. csomagolt bútorok csomagolása nem vízálló, ezért még csomagoltan is nedvességtől elzárt, száraz helyen tárolandók. A bútor kicsomagolását kérjük óvatosan, éles, vágó, szúró eszközt mellőzve végezze, nehogy a bútor megsérüljön!

**Elhelyezés:**A bútorok gyártásakor felhasznált anyagok különbözőképpen reagálnak a hőhatásra, de a melegre mindenképpen érzékenyek. Kérjük a bútort fűtőtesttől, hősugárzótól minimum egy méter távolságra helyezze el. Ajánlott a nyári tűző naptól is védeni a bútort. Helyváltoztatás, mozgatás csak a szállítási egységek formájában történhet, mivel az összeszerelt bútorok mozgatása az elemek deformálásához, töréshez vezethet. A bútorok csak beltéri használatra vannak tervezve, ez alól kivételt képeznek a kimondottan a gyártó által kültéri használatra tervezett és megjelölt termékek.

**Szerelés:**A lapraszerelt bútorok összeszereléséhez segítséget nyújt a bútor összeszerelési útmutatója. Összeszerelés közben a csavarokat ne húzza meg teljesen, csak a teljes összeállítást követően. Az összeszerelt bútort helyezze sík felületre. Ha a csavarokat szilárdan rögzítette, csak azután vegye használatba a terméket.

**Balesetvédelmi figyelmeztetés:**Felhívjuk figyelmét, azon bútorok esetében, melyek magasabb építésűek pl.: komódok, gardróbok, szekrények, stb. és a gyártó által előírt falhoz rögzítést tartalmaznak, ezt a termék első összeszerelésének időpontjában végezze el, hogy elkerülje a termék esetleges eldőlését, vagy kisgyermekek által okozott felborulását, valamint az ezzel járó baleseteket, sérüléseket!

**Használat:**A bútorok gyártásához felhasznált anyagok nagy szilárdságúak, kopásállóak, azonban a bevonatok az állandó dörzsölés, súrlódás, hegyes, éles tárggyal történő ráhatás következtében megkophatnak, megsérülhetnek. A felületi bevonatok nem vízállóak, ezért a vizes, nedves tárgyak a felületen maradandó károsodást okozhatnak. A bútorokban elhelyezett polcok, fiókok terhelhetősége maximum 10 kg, az üvegpolcoké maximum 5 kg. A megnagyobbítható (kihúzható) étkezőasztalok maximum terhelhetősége megnagyobbított állapotban 20 kg. Tv-állványok terhelhetősége 30 kg. A funkcióval rendelkező elemek működtetésekor, kérjük a termékben elhelyezett útmutatókban leírtak pontos betartását. A felületi bevonatok nem hőállóak, ezért a forró, meleg tárgyak a felületen maradandó károsodást okozhatnak.

**Tisztitás, ápolás:**A portalanítást puha szőrű kefével vagy száraz puha textíliával végezze. Az ezek után megmaradó szennyeződéseket a kereskedelemben kapható flakonos (száraz) hab tisztítószerekkel és puha textíliával, vagy enyhén nedves szivaccsal szüntetheti meg. Ne használjon túlzottan nedves törlőkendőt, valamint aceton, vagy acetát tartalmú oldószereket, és alkoholos vagy jódoldatot! A fa és laminált felületeket nedves, enyhe mosószeres ruhával tisztítsuk, majd töröljük szárazra. Tilos a fa és laminált felületeket, bármely bevonó anyagot, szemcsés súrolószerrel és szerves oldószerrel tisztítani!!!

A plexi felületek tisztításához egyszerű szappanos víz ajánlott. Üvegfelületek tisztítása kereskedelemben kapható ablaktisztítóval és puha törlőkendővel lehetséges.

***Asztaloskonyha Kft***

**Sári János Asztalosmester**

**Tel: 06-70-325-18-25**

**E-mail: asztaloskonyha@gmail.com**

[**asztaloskonyhahu@gmail.com**](mailto:asztaloskonyhahu@gmail.com)

**Új web:** [**www.asztaloskonyha.hu**](http://www.asztaloskonyha.hu)